PROTOKOLL FRA  UNIVERSTETSSTYRETS STUDIEKOMITE  MØTE 6 - 04	
	
FREDAG 11. JUNI  2004 KL 9 15 – 11 35.

Til stede fra komiteen: Prorektor Anne-Brit Kolstø, leder, studiedekan Trygve Wyller, TF, studiedekan Per A. Brodal, Med.fak, studiedekan Finn Arnesen, JF, prosjektleder Jon Arild Olsen (for studiedekan Tor Egil Førland, HF), studiedekan Nils D. Christophersen, MN, dekan Asbjørn Rødseth, SV, Ass. fak.dir. Øyvind Nystøl, UV (for studiedekan Frøydis Hertzberg, UV), professor Kirsten H. Lycke (for professor Gunnar Handal, Fagområdet for universitetspedagogikk), Kim Rand- Hendriksen (for Silje Winther, Studentparlamentet), Boel Christensen Scheel, Studentparlamentet, Eirik Nedrelid, Studentparlamentet (for Bjørn Niklas Sjøstrøm). 
Andre: Prosjektleder Tor Borgar Hansen (sak 4) 
Sekretariat: Konst. avdelingsdirektør Rune Fløisbonn, SFA, seniorrådgiver Kirsti Harg, SFA/stab, seniorrådgiver Olaug Kristine Bringager (orienteringssak), seksjonssjef Hanne Krogh, SFA/Seksjon for studieadministrasjon, seniorrådgiver Aud Posti Røed (sak 2),SFA/SSA, rådgiver Torbjørn Grønner, SFA (sak 3).
Forfall: studiedekan Tor Egil Førland, HF, studiedekan Frøydis Hertzberg, UV, Faglig leder Beatrice Halsaa, SKK og hennes vara Bente Herstad, SUM, Silje Winther og Bjørn Niklas Sjøstrøm, begge Studentparlamentet  biblioteksdirektør Jan Erik Røed, UB (observatør).

0	Godkjenning av dagsorden. Protokoll fra forrige møte, se http://www.admin.uio.no/sfa/sfa/studiekom/  Protokoll fra Læringsmiljøutvalgets møter ligger på http://www.admin.uio.no/sfa/sls/laeringsmiljoutvalg.html
	 
	Orienteringssaker: 
•	Utdannings- og forskningsdepartementet hadde etatsstyringsmøte med UiO 19. mai. Konst. avd.dir. Rune Fløisbonn redegjorde for departementets synspunkter og ”bestillinger” på følgende punkter:
1.	Effekten av kvalitetsreformen når det gjelder bedret gjennomføring og studiepoengproduksjon: UFD ønsker en analyse på nasjonalt plan av studiepoengproduksjon i forhold til opptak til/registrering på programmer – og i forhold til alder og kjønn, inklusive redegjørelse for årsaker til frafall og manglende studiepoengproduksjon. UFD ber UiO om ta et initiativ som kan inkludere de andre universitetene i en slik analyse. Tilbakemelding til UFD bør skje før neste etatsstyringsmøte.
2.	Fakultetene må i større grad kvalitetssikre data om studiepoengproduksjon som legges inn i FS. Disse er grunnlag for UiOs rapportering til DBH  (Database for statistikk om høgre utdanning http://dbh.nsd.uib.no/dbhvev/ ) hvor UFD henter sin informasjon.
3.	Rekruttering og gjennomstrømning må særlig styrkes når det gjelder realfagstudier og lærerutdanning.
4.	UFD ønsker tilbakemelding om bruk av utdanningsplanene når det gjelder styrket oppfølging og gjennom føring.
5.	UFD ønsker rapport om styrking av studieintensitet og nye læringsformer.   
6.	Kvalitetssikringssystemet: UFD ønsker rapport om hvordan lærere og studenter er involvert i arbeidet. Systemet skal også omfatte forskning og andre virksomheter ved institusjonen(for eksempel økonomi).
7.	UiO sender for få studenter på utenlandsopphold. Gunstig finansieringsordning kan bli redusert dersom den ikke brukes mer aktivt.

•	Arbeidet med ny strategiplan for 2005-2009 pågår med sikte på behandling i universitetsstyret 16. november, jf høringsnotat til fakultetene som ligger på http://www.admin.uio.no/prosjekter/strategi/ . Prosjektleder Olaug Kristine Bringager redegjorde for sentrale problemstillinger. På studiesiden er det særlig forholdet mellom bachelornivå og masternivå, spørsmål i tilknytning til forskningsledelse, rekruttering og faglige og ressursmessige prioriteringer som ønskes utredet. Kandidatenes kompetansefortrinn på arbeidsmarkedet kan bli et mål på hvor vellykket vår utdanning er, noe som kan ha store konsekvenser for hvordan studiene legges opp. Det er også forventninger til UiO som etter- og videreutdanningsinstitusjon for flere enn egne kandidater som er lite innfridd. Saken diskuteres i universitetsstyrets seminar 6. september 2004, det planlegges også et eget seminar. Studiekomiteens medlemmer bes om å komme med innspill til leder eller sekretær med sikte på en diskusjon i komiteens møter 27. august og 1. oktober.

•	Notat til rektor om å fastsette utfyllende regler til § 2.1 i ”Forskrift om studier og eksamener ved Universitetet i Oslo” ble delt ut. Forslaget går ut på at tidligere fattede vedtak om bachelor- og mastergradsbetegnelsene på engelsk samles i utfyllende bestemmelser til forskriften.

1.6-04 Karaktersaken: Forslag til strategi for innarbeiding av praksis i forhold til departementets retningslinjer
	J.nr. 99/4514 (01/9188)
Universitetsdirektørens notat av 28. mai 2004 var utsendt. Det vises videre til utsendelse til fakultetene av 26. mai 2004.
Vedtak: Studiekomiteen ber administrasjonen hvert semester legger fram karakterstatistikk og analysere utviklingen fra semester til semester. Studiedekanene bes om å holde komiteen orientert om utviklingen i de nasjonale referansepanelene. Diploma Supplement utvikles med hensyn til å gi en adekvat forståelse av det norske karaktersystemet.  

2.6-04 Privatistgebyr” - Utfyllende regler til § 7.9 I ”Forskrift om studier og eksamener 	ved Universitetet i Oslo”
	J.nr. 03/7257
	Universitetsdirektørens notat av 3. juni 2004 var utsendt.

	Det ble lagt fram følgende tilleggsforslag til det utsendte forslag til vedtak:

	” 3. Rektor bes arbeide videre opp mot politiske myndigheter for å få på plass en statlig finansieringsordning for privatisteksamen.”

	Ved votering falt forslaget med 3 stemmer for (studentene) og 9 stemmer mot.

	Vedtak: Studiekomiteen anbefaler universitetsledelsen å fastsette følgende:
1a) Privatistgebyrets størrelse fra og med studieåret 2004/2005 fastsettes lik den størrelse som ble vedtatt i Universitetsstyrets møte 9. september 2003 for våren 2004. Innen 20. juni skal det årlig for neste studieårs privatistgebyr fastsettes ny sats eller videreføring av tidligere sats.
1b) Ordningen med privatistgebyr gjelder for UiOs grunnstudiumsemner, men ikke for exphil og de emner som det enkelte fakultet unntar fra ordningen.
1c) Eksamenskandidater uten opptak til studieprogram eller emne, men med undervisning ved Folkeuniversitetet eller annen opplysningsorganisasjon, skal betale privatistgebyr så lenge UFD ikke har bestemt noe annet.
2a) ”Forskrift om studier og eksamener ved UiO”, §§ 7.9 og 10, endres i samsvar med vedlagte forslag til hjemmel for fastsettelse i Utfyllende regler av gebyrets størrelse og omfanget av ordningen.
2b) Utfyllende regler til ”Forskrift om studier og eksamener ved UiO” endres i samsvar med vedlagte forslag til § 7.9, som angir gebyrets størrelse og omfanget av ordningen.

3.6-04 Innføring av kvalitetssystem for utdanningsvirksomheten ved UiO
	J.nr. 02/8190 
	Universitetsdirektørens notat av 3. juni 2004 var utsendt. Torbjørn Grønner redegjorde for det pågående arbeidet og delte ut faktaark. 
	Vedtak: Studiekomiteen ber om at implementering av kvalitetssystemet følges opp slik det er skissert i notatet, og at de synspunktene det var enighet om på møtet blir fulgt opp i det videre arbeidet. Studiekomiteen nedsetter en undergruppe som fungerer som styringsgruppe for implementeringen av kvalitetssystemet i 2004/2005. Gruppen får følgende sammensetning: Per A. Brodal, Nils D. Christophersen, Tor Egil Førland, Kirsten H. Lycke, Boel Christensen Scheel. 

4.6-04 	Opprettelse av mastergrad i entreprenørskap. Avklaring i forhold til 	mastergradsforskriften
	Det vises til behandling i møtet 16. april. Mastergradsforskriften ligger på http://www.odin.dep.no/ufd/norsk/utdanning/hogreutdanning/kvalitetsreformen/045071-200002/dok-bn.html (trykk utskriftsvising i øvre høyre hjørne for å få hele linjer på utskriften).
	Universitetsdirektørens notat av 4.juni 2004 var utsendt.
	MNs representant trakk saken.

5.6-04 Krav til full ex.paed. for studenter på lektor- og adjunktprogrammet
	J.nr. 00/14447
	Saken ble lagt fram for komiteen i møte 14.5.04 hvor det ble fattet følgende vedtak:  ”Studiekomiteen ber om at saken fremmes på nytt 11.6.04. De fakulteter som ÑÇ²©ÓéÀÖ¹ÙÍø_ÑÇ²©ptÊÖ»ú¿Í»§¶ËµÇÂ¼er om LAprogrammet anmodes om å samrå seg om forslag til løsning.” 
	Saken var trukket. Programstyret for LAprogrammet har behandlet saken på nytt og går inn for at den praksis som ble fastsatt ved rektorvedtak 13. mai 2003 opprettholdes.

6.6-04	Forslag til møteplan høsten 2004
	Forslag til møteplan var utsendt
	Vedtak: Møteplan høsten 2003 fastsettes i samsvar med forslaget: 27. august, 1. 	oktober, 29. oktober, 3. desember.

7.6-04	Eventuelt
	Det var ingen saker til eventuelt.

Rune Fløisbonn/sign.
Konst. avdelingsdirektør

					Kirsti Harg/sign.
					seniorrådgiver